Francuska veza
<s>Francuska veza () je kolokvijalni izraz za masovnu i široku operaciju ilegalne trgovine drogom kojom se ilegalno tržište u SAD opksrbljivalo heroinom proizvedenim i prokrijumčarenim iz Francuske, a pri čemu je glavna sirovina bio opijum dobavljen uzgojem maka u Turskoj.</s><s>Operacija, koja je okvirno započela 1930-ih, a dodatno se razmahala u prvim decenijama nakon Drugog svjetskog rata, predstavljala je jednu od najbolje organiziranih,  najuhodanijih i najunosnijih krijumčarskih mreža u historiji.</s><s>Pri tome je ključnu ulogu igrala korzikanska, sicilijanska i italoamerička mafija, mada su u njoj sudjelovale i druge grupe organiziranog kriminala.</s><s>Francuska veza je široj javnosti postala poznata  nakon spektakularnog hapšenja francuskog TV-voditelja Jacquesa Angelvina u New Yorku 1962. godine, kada je u njegovom automobilu pronađeno 64 kg "čistog" heroina.</s><s>Vlastima je, međutim, trebalo nekoliko godina da u potpunosti presijeku Francusku vezu.</s><s>Njen kraj 1970-ih se obično tumači i time da su pronađene alternativne rute za krijumčarenje, poput heroina iz Jugoistočne Azije koji se krijumčario zahvaljajući vijetnamskom ratu, odnosno time što je u SAD popularna droga postala kokain zahvaljujući kome su trgovinom drogom počeli dominirati karteli iz Kolumbije, Meksika i drugih zemalja Latinske Amerike.</s>

<s>Vanjske veze</s>

<s>Les chemins de la drogue, document vidéo de la Radio télévision suisse, daté de 1971. 
 http://www.dailymotion.com/video/x575bv_french-connection-mafia-trafic-drog_shortfilms</s>

<s>Kriminal u Francuskoj
Kriminal u Turskoj
Organizirani kriminal
Historija Francuske
Historija Turske</s>

